ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๑๑๕ กิโลโวลต์

จากสถานีไฟฟ้าย่อยกาญจนบุรี ๒ ไปยังสถานีไฟฟ้าย่อยกาญจนบุรี ๑

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการปรับปรุงระบบไฟฟ้าของสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยกาญจนบุรี ๒ ไปยังสถานีไฟฟ้าย่อยกาญจนบุรี ๑ จังหวัดกาญจนบุรี

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกที่ตั้งระบบไฟฟ้าของสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยกาญจนบุรี ๒ ไปยังสถานีไฟฟ้าย่อยกาญจนบุรี ๑ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

จังหวัดกาญจนบุรี

อำเภอเมืองกาญจนบุรี      ตำบลแก่งเสี้ยน            ตำบลปากแพรก

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒ พฤษภาคม พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย